text: Fire mænd forsøgte at brække pengeautomater op i Brørup og Askov
  29 december 2010 kl. 09.14
  Rambuk-tyveri mod tankstation i Brørup
  Fire mænd forsøgte ved 4-tiden i nat at få penge ud af automaten hos OK-tanken ved Dagli' Brugsen i Askov.
  De brugte et brækjern.
  Om de fik noget ud af det vides endnu ikke.
  Kort efter prøvede de lykken på betalingsautomaten hos Uno-X i Brørup.
  Her brugte de en gaffeltruck som rambuk.
  Om de fik noget med sig denne gang, vides heller ikke.
  Et vidne siger, at de var fire mand.
  - Det ser ud til at være de samme gerningsmænd, og det skal vi selvfølgelig have undersøgt nærmere, siger vagtchef Henrik Sønderskov fra Syd- og Sønderjyllands Politi til jv.dk.
  